amperetime
Store norske leksikon,Realfag,Fysikk,Mål og vekt
En amperetime er den mengden elektrisk ladning som går gjennom en strømkrets i løpet av én time når strømstyrken er én ampere (A). Symbolet for amperetime er Ah.
1 Ah = 1 A · 3600 s = 3600 As = 3600 coulombAmperetime er en avledet SI-enhet. Den er mye brukt for blant annet å angi kapasiteten til elektriske akkumulatorer som for eksempel bilbatterier og små alkaliske batterier. Da enheten ikke er en energienhet, er den heller ikke et mål på hvor mye energi som batteriet kan levere. I et batteri vil avgitt energi bestemmes av strøm ganger spenning, men over tid vil spenningen variere ettersom batteriet lades ut. Et anslag på et gjennomsnittlig spenningsnivå kan likevel brukes for å beregne en omtrentlig verdi for batteriets energiinnhold når antall amperetimer er kjent.Eksempler på karakteristiske verdier for amperetimer er: Et alkalisk AA-batteri vil gjennom batteriets levetid kunne levere mellom 1,8 og 2,5 Ah. Bilbatterier (for biler med forbrenningsmotor) har typisk en kapasitet på cirka 50 Ah.  Faradays konstant er omtrent lik 26,8 Ah. Les mer i Store norske leksikon elektrisk strøm elektrisitet - målenheter batteri